《百字令 其一 送陈康侯之毗陵》
清代·沈皞日

紫梨簪笔，正玉河、柳色倡条堪折。宣武门西樽酒在，又是歌骊牵别。

水驿灯深，旗亭曲罢，冷树枫吹叶。扬鞭一去，夕阳千里明灭。

留我且住无端，豆花丝雨，梦绕东风歇。谁倚梅边横短笛，芳草天涯愁绝。

孙楚楼头，昭王台下，两地心同结。荇篖野店，夜来何处吟月。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。